Diari Oficial de la Generalitat Valenciana


Sumari del DOGV 9963, del 23-10-2024 (2024/11588)

EXTRACTE de la Resolució de 14 d’octubre de 2024, de la Direcció General de Cultura, per la qual es convoca la concessió de subvencions destinades a finançar la reforma i modernització d'instal·lacions i equipament d'espais escènics existents en 2024.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11807

CVE
:   TGUA-O-1170-12527

Data del document
:   18-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * legislació
    * ajuda pública
    * equipament sociocultural
    * espectacles

BDNS (identif.) :791804

De conformitat amb el que preveuen els articles 17.3.b) i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/791804>)

*Primer. Beneficiaris*

Podran sol·licitar estes subvencions:

a) Les persones físiques i jurídiques, públiques o privades, que ostenten la propietat dels immobles on se situen els espais escènics en els quals es pretenga dur a terme la inversió.

b) Els ens i organismes públics amb personalitat jurídica pròpia, creats per entitats locals, si els correspon la gestió dels espais escènics i han sigut autoritzats per estes per a prendre part en la corresponent convocatòria. En este cas, la sol·licitud de la subvenció així com l'execució i justificació de la inversió correspondrà a l'ens o organisme autònom i les obligacions referides a l'ús de l'immoble a qui ostente la propietat d'este.

c) Les empreses, entitats i persones físiques o jurídiques de naturalesa privada, gestores de sales públiques o privades, si han sigut autoritzades pels seus propietaris per a la realització d'obres o equipaments en estes. L'ens gestor serà responsable de la sol·licitud de la subvenció i de l'execució de la inversió i la seua justificació. Les obligacions d'ús o destí de la sala seran assumides pel beneficiari i subsidiàriament pel propietari d'esta, d'acord amb el que es disposa en les bases reguladores.

*Segon. Objecte*

Es convoca la concessió de subvencions destinades a finançar la reforma i modernització d'instal·lacions i equipament d'espais escènics existents en 2024.

*Tercer. Bases reguladores*

Les bases reguladores d'estes subvencions van ser aprovades per l'Ordre 44/2017, de 5 de desembre, de la Conselleria d'Educació, Investigació, Cultura i Esport (DOGV 15.12.2017).

*Quart. Dotació pressupostària*

L'import màxim per a concedir és d'1.395.000,00 euros, que es finançarà amb càrrec als crèdits del capítol VII del programa 453A00, Promoció i activitat cultural i escènica, línia S0490, aplicació pressupostària V5824.64.19.929J89, de l'estat de gastos del pressupost de la Generalitat per a l'exercici 2024.

*Quint. Termini de presentació de sol·licituds*

El termini de presentació de sol·licituds serà de deu dies a comptar de l'endemà de la publicació de la resolució de convocatòria en el *Diari Oficial de la Generalitat Valenciana.*

*Sext. Altres dades*

1. En esta convocatòria només s'admetran sol·licituds que incloguen projectes d'inversió el pressupost d'execució de la qual material no supere els 75.000,00 euros, IVA i altres conceptes no subvencionables exclosos, en els termes previstos en la base 5 de les bases reguladores. El percentatge d'aportació que s'aplicarà en 2024 als projectes subvencionats és el 70% del cost de la inversió tal com ve definit en les bases reguladores.

2. Els restants requisits per a poder sol·licitar estes subvencions són els que es determina en les bases reguladores d'esta convocatòria, i especialment en la base 2 d'estes.

3. Els criteris de valoració que es tindran en compte per a la concessió d'estes subvencions són els indicats en la base 9 de les bases reguladores que regixen esta convocatòria.

4. Per a la presentació de la documentació justificativa del gasto s'establixen dos terminis de justificació, a saber: primer, fins al 25 de novembre de 2024; segon: fins al 31 de gener de 2025.

  

València, 18 d'octubre de 2024

Miquel Nadal Tárrega

Director general de Cultura